CARLO ROVELLI

Syv korte leksjoner i fysikk

Fra de minste partikler
til de største galakser

OVERSATT AV ALEKSANDER MELLI

Orginalens tittel: Sette brevi lezioni di fisica

© Adelphi edizioni S.P.A. Milano, 2014

Norsk utgave © Spartacus Forlag AS, 2016

Oversettelsen av Lucretius er hentet fra Om tingenes tilstand, oversatt av Trygve Sparre, Aschehoug forlag 1978

Omslag: Penguin

Tilrettelagt for ebok av eBokNorden as

ISBN 978-82-430-1190-8 (ePub)

ISBN 978-82-430-1055-0 (trykk)

Utgitt med støtte til oversettelsen fra Det italienske utenriks- og bistandsdepartementet. Questo libro è stato tradotto grazie ad un contributo alla traduzione assegnato dal Ministero degli Affari Esteri e della Cooperazione internazionale italiano.

Det må ikke kopieres fra denne bok, i strid med åndsverksloven eller i strid med avtaler inngått med KOPINOR.

SPARTACUS FORLAG AS

Pb. 6673 St. Olavs plass

0129 Oslo

www.spartacus.no

Innhold

Forord

FØRSTE LEKSJON

Den vakreste teorien

ANDRE LEKSJON

Kvantene

TREDJE LEKSJON

Universets arkitektur

FJERDE LEKSJON

Partikler

FEMTE LEKSJON

Romsløyfer

SJETTE LEKSJON

Sannsynligheten, tiden og varmen i sorte hull

TIL SLUTT

Oss

Forord

Disse leksjonene ble skrevet for dem som har lite eller ingen forhåndskunnskap om den moderne vitenskapen. Til sammen gir de et raskt overblikk over noen av de viktigste og mest fascinerende aspektene ved den store revolusjonen som fant sted i det tjuende århundrets fysikk, med særlig vekt på spørsmålene og gåtene som denne revolusjonen åpnet. For selv om vitenskapen gir oss nøkler til å forstå verden bedre, antyder den også hvor enormt mye vi ennå ikke vet.

Den første leksjonen er viet Albert Einsteins generelle relativitetsteori, «den vakreste teorien». Den andre handler om kvantemekanikken, som favner noen av den moderne fysikkens mest urovekkende aspekter. Den tredje tar for seg kosmos – hvordan universet vi lever i, er bygget opp. Den fjerde handler om elementærpartikler. Den femte, om kvantegravitasjonen, altså om det pågående arbeidet med å sette sammen en syntese av det tjuende århundrets store oppdagelser. Den sjette handler om sannsynlighet, og om varmen i sorte hull. Avslutningsvis, i den siste delen av boken, vender vi tilbake til oss selv og spør hvordan vi skal se for oss vår egen rolle og plass i den underlige verdenen fysikken beskriver.

Leksjonene er basert på en artikkelserie publisert i søndagsbilaget til avisen Sole 24 Ore. Forfatteren vil rette en spesiell takk til Armando Massarenti, som skal ha æren for å ha gitt vitenskapen plass på søndagsavisens kultursider, og dermed framhevet dens rolle som en vital og nødvendig del av kulturen.